《九月八日登高作重九奇父赋三十韵与义拾余意》
宋代·陈与义

九月风景好，节意满天涯。
书生尊所闻，登高乱城鸦。
虽无后乘尊，前驱载黄花。
两楼压波壮，众泽分夭斜。
居夷惊有苗，访古悲章华。
萧条湖海事，胜日一笑哗。
兴移三里亭，木影杂蛟蛇。
二士醉藜杖，两禅风袈裟。
奇哉古无有，未觉欠孟嘉。
天公亦喜我，催诗出微霞。
赋罢迹已陈，忧乐如转车。
却后五百岁，远俗增雄夸。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。